wannaphong/clean_thaiwikipedia huggingface dataset:
# มาซากิ โอกาดะ
มาซากิ โอกาดะ  เป็นนักแสดงชาวญี่ปุ่น เป็นที่รู้จักจากบทเซกิเมะ เคียวโกะ ในซีรีส์เรื่อง  Hanazakari no Kimitachi e หรือ สับขั้วมาลุ้นรัก และในบททากูมะ คากิโนอูจิในปี 2009 

ผลงานการแสดง
ภาพยนตร์
 Ahiru to Kamo no Coinlocker (2007)
 Tennen Kokekkō (2007)
 Robo Rock (2007)
 Maho Tsukai ni Taisetsu na Koto (2008)
 I Give My First Love to You,(2009) -ทาคุมะ คาคิโนจิ 
 Honokaa Boy (2009)
 Juryoku Pierrot (Gravity Clown) (2009)
 Harufuwei / Halfway (2009)
 Akunin (Villain) (2010)
 Confessions (2010)
 Matataki (2010) -จุนอิจิ
 Raiou (2010) 
 Princess Toyotomi (2011), -Asahi Gainsbourg
 Antoki no Inochi (2011), -เคียวเฮ นากาชิมะ
 Young Black Jack (2011), (ดัดแปลงจากผลงานคลาสสิค แบล็คแจ็ค ของโอซามุ เทซูกะ) -แบล็คแจ็ค(ตอนหนุ่ม) (ฮาซามะ คูโร)
 Akko-chan: The Movie (Himitsu no Akko-chan) (2012), -นาโอโตะ ฮายาเซะ
 Space Brothers (2012), -ฮิบิโตะ นัมบะ
 Beyond the Memories (2013), -โรกุ อากาซาวะ
 Mourning Recipe (2013), -ฮารุ 
 Oh! Father! (2014), -ยูกิโอะ
 April Fools (2015)
 Strayer's Chronicle (2015)

ซีรีส์
 Seishun Energy (Nippon TV, 2006)
 Seito Shokun! (TV Asahi, 2007)
 Hanazakari no Kimitachi e (Fuji TV, 2007) -เคียวโกะ เซกิเมะ
 Koshonin (TV Asahi, 2008, ตอนที่ 5)
 Fukidemono to Imoto (TV Asahi, 2008)
 Taiyo to Umi no Kyoshitsu (Fuji TV, 2008)
 Otomen (live action) (Fuji TV, 2009) -มาซามูเนะ อาสึกะ 
 Wagaya no Rekishi (Fuji TV, 2010)
 Ogon no Buta (Nippon TV, 2010) -คูโด ซูกูรุ
 Taira no Kiyomori (NHK, 2012) as Minamoto no Yoritomo
 Seinaru Kaibutsutachi  (TV Asahi, 2012) -เค็งโงะ ชิบะ
 Mirai Nikki-Another World (Fuji TV, 2012) -อาราตะ โฮชิโนะ
 Legal High 2 (Fuji TV, 2013) -ฮารูกิ ฮานิว

รางวัล
 19th Japan Movie Critics Awards - Best New Actor -Honkaa boy
 34th Japan Academy Prize (2010) - Outstanding Performance by an Actor in a Supporting Role -Akunin,Kokuhaku
 52nd Blue Ribbon Awards (2010) -Best Newcomer 
 L'Élan d'or : Révélation de l'année (2010)
 33ème Japan Academy Awards : award du nouvel acteur (2009)
 31st Yokohama Film Festival awards -Best Newcomer (2009)
 Nikkan Sports Film Awards "Best Newcomer" pour ses 5 films tournés entre 2008 et 2009
 34th Hochi Film Awards -Honokaa Boy (2009) 
 Ruban bleu du meilleur acteur/ de la révélation pour Honokaa Boy et uryoku Pierrot (2009)
# สิทธิในการดำรงตำแหน่ง
สิทธิในการดำรงตำแหน่ง (tenure) เป็นสิทธิที่ให้กับศาสตราจารย์อาวุโสไม่ให้ถูกไล่ออกได้อย่างง่าย ๆ เพราะความคิดหรืองานวิจัยที่แตกต่างจากคนอื่นหรือไม่ลงรอยกับสถาบัน  ในประเทศสหรัฐอเมริกา  สิทธินี้มักจะมาพร้อมกับตำแหน่งศาสตราจารย์ที่สูงขึ้นคือตำแหน่ง ศาสตราจารย์ (professor) และรองศาสตราจารย์ (associate professor) ไม่ได้ให้กับศาสตราจารย์ผู้ช่วย (assistant professor) โดยที่ผู้ดำรงตำแหน่งศาสตราจารย์ผู้ช่วย  มักจะมีเวลาจำกัดในการเลื่อนขั้นขึ้นก่อนที่จะถูกปลดออกจากตำแหน่งนี้
# ฉันร้องไห้เป็นหมื่นครั้งเพื่อมาเจอเธอ
"ฉันร้องไห้เป็นหมื่นครั้งเพื่อมาเจอเธอ" เป็นซิงเกิลลำดับที่ 3 ของวงดนตรีแนวร็อกค็อกเทล ร่วมกับนักดนตรีสามพี่น้อง วีทรีโอ เป็นเพลงแทร็กแรกจากสตูดิโออัลบั้มชุดที่ 4 เท็นเทาซันด์เทียส์ ที่ออกจำหน่ายเมื่อปี พ.ศ. 2554 ซิงเกิลนี้ออกจำหน่ายเมื่อวันที่ 2 มิถุนายน พ.ศ. 2554 จากค่ายจีนี่ เรคคอร์ด ในเครือจีเอ็มเอ็ม แกรมมี่ เพลงนี้ติดอันดับสูงสุดในอันดับที่ 1 เป็นเวลานานถึง 2 สัปดาห์ จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 26 มิถุนายน พ.ศ. 2554

 องค์ประกอบทางดนตรี 
เพลง "ฉันร้องไห้เป็นหมื่นครั้งเพื่อมาเจอเธอ" เป็นเพลงที่มีความหมายเดียวกันกับชื่ออัลบั้ม เท็นเทาซันด์เทียส์ ซิงเกิลนี้นับเป็นซิงเกิลแรกที่ไม่ได้เป็นเพลงช้า และเป็นหนึ่งในไม่กี่เพลงของวงที่ไม่ใช่เพลงอกหัก เพลงนี้มีเนื้อหาเกี่ยวกับเดินทางที่ผ่านความเจ็บปวดมากมาย ก่อนที่จะได้เจอกับความหมายของชีวิตที่ปลายทาง ซึ่งคือรักแท้ที่คุ้มค่าแม้ว่าจะต้องร้องไห้เสียน้ำตาเป็นหมื่นครั้งก็ตาม

ภาคดนตรีของเพลงนี้ยังคงความเป็นคลาสสิกร็อกไว้อยู่ โดยการประยุกต์ใช้เครื่องสายตะวันตก เช่น ไวโอลิน และเชลโล โดยมีวงวีทรีโอมาช่วยเล่นดนตรีในส่วนของเครื่องสายเพลง ฉันร้องไห้เป็นหมื่นครั้งเพื่อมาเจอเธอ Cocktail  You2Play

 ชาร์ต 
 ชาร์ต (พ.ศ. 2554) อันดับสูงสุด ซี้ดเอฟเอ็ม ชาร์ตท็อป 20Seed Chart Top 20 97.5 FM : วันที่ 26 มิถุนายน 2554 Seed Chart Top 20 97.5 FM : วันอาทิตย์ที่ 19 มิถุนายน 2554 1 91.5 FM Hot FM Top 20 ChartHot Chart Top 20 91.5 FM : 16 กรกฎาคม 2554 3
# ทางหลวงหมายเลข 1 (ประเทศกัมพูชา)
ทางหลวงหมายเลข 1 เป็นทางหลวงของประเทศกัมพูชา มีระยะทางทั้งสิ้น  เชื่อมต่อระหว่างกรุงพนมเปญ ผ่านจังหวัดกันดาล จังหวัดไพรแวง และสิ้นสุดที่เมืองบาเวต จังหวัดสวายเรียง ที่พรมแดนประเทศเวียดนาม Cambodian national road network  โครงข่ายถนนแห่งชาติของประเทศกัมพูชา  และยังสามารถเชื่อมต่อไปยังนครโฮจิมินห์ ประเทศเวียดนามได้ Sau Sisovanna (2012), "A Study on Cross-Border Trade Facilitation and Regional Development along Economic Corridors in Cambodia." In Masami Ishida (ed. 2012), Emerging Economic Corridors in the Mekong Region, Bangkok Research Center Report No.8, IDE-JETRO. 

ในปี พ.ศ. 2524 กัมพูชาได้ปรับปรุงและเปิดให้บริการทางหลวงหมายเลข 1 เพื่อเชื่อมต่อไปยังประเทศเวียดนาม หลังจากที่ถนนได้รับความเสียหายจากเหตุการณ์สงครามกลางเมืองกัมพูชา ทางหลวงสายนี้มีเส้นทางบรรจบกับทางหลวงหมายเลข 2 ที่กรุงพนมเปญ บริเวณกับสะพานมุนีวงศ์ และเป็นส่วนหนึ่งของทางหลวงเอเชียสาย 1

 ระเบียงภาพ
# รักเดียว (เพลงพงษ์สิทธิ์ คำภีร์)
"รักเดียว" เป็นเพลงจากสตูดิโออัลบั้มแนวเพื่อชีวิต ลูกทุ่งของ ใต้ดวงตะวัน ขับร้องและประพันธ์โดยพงษ์สิทธิ์ คำภีร์ (ปู) นักร้อง นักแต่งเพลงชาวไทย สังกัดค่ายโซนี่ มิวสิค บีอีซีเทโร ออกจำหน่ายในปี พ.ศ. 2543 ประพันธ์คำร้อง, แต่งทำนอง และเรียบเรียงโดย พงษ์สิทธิ์ คำภีร์

 ชาร์ต 
ชาร์ต (พ.ศ. 2557)อันดับสูงสุด อินเท็นซีฟวอทช์ท็อป 20 ชาร์ต เพลงไทยลูกทุ่ง IW Weekly Music Chart เพลงไทยลูกทุ่ง ประจำสัปดาห์ที่ 50/2014 (07.12.2014 - 13.12.2014) 7 อีเอฟเอ็ม ชาร์ต 94 ท็อป แอร์เพลย์ 72

รักเดียว 2558

ในปี พ.ศ. 2558 เพลง รักเดียว ได้นำมาเรียบเรียงดนตรีใหม่เพิ่มความทันสมัยในชื่อเพลง รักเดียว 2558 ออกจำหน่ายในวันที่ 6 เมษายน พ.ศ. 2558
# ตารางสอน
ตารางสอน เป็นตารางที่ประกอบด้วยองค์ประกอบดังนี้

นักเรียน
ครู
ห้องเรียน
คาบเรียน

อาจมีองค์ประกอบอื่นเช่น วิชาสอน และประเภทของห้องเรียน (เช่น ห้องทดลองทางวิทยาศาสตร์)

ตารางสอนโรงเรียนมักเป็นตารางรายสัปดาห์ ซ้ำ ๆ กันทุกอาทิตย์ โดยมากคำว่าตารางสอนจะใช้กับโรงเรียนมัธยม ประถม เพราะมีเวลาการสอนไม่ซับซ้อน ตารางสอนมหาวิทยาลัยนั้นมีความแตกต่างกัน ในโรงเรียนมัธยม นักเรียนจะเรียนติดต่อกันแทบทุกชั่วโมง และครู อาจารย์ มีการสอนมากกว่าในระดับมหาวิทยาลัย 

ในหลายประเทศ อย่างเช่น ประเทศจีน และ แอฟริกาตะวันออก ตารางสอนโรงเรียนมัธยมไม่มีขึ้นชื่อวิชาสอนด้วยซ้ำ ทำให้ง่ายต่อการจัดตาราง นักเรียนจะเรียนในห้องนั้นตลอดทั้งวัน ขณะที่ครูสลับสับเปลี่ยนมาสอน ในบางประเทศอย่าง สหรัฐอเมริกา ทั้งโรงเรียนมีตารางสอนอย่างเป็นระบบ แต่ละวิชามีบทเรียนเดียวกัน และบางวิชาจะวางไว้เป็นแถวเดียวกันเพื่อให้ง่ายต่อการจัดตาราง แต่ในประเทศอย่าง ประเทศออสเตรเลีย ประเทศแคนาดา และหลายประเทศในทวีปยุโรป ตารางสอนมีความซับซ้อน โดยมากมักใช้คอมพิวเตอร์ในการทำตารางสอน, DMOZ directory of software products

 แหล่งข้อมูลอื่น 
PATAT Conferences  The International Series of Conferences on the Practice and Theory of Automated Timetabling
International Timetabling Competition 2007 
Robertus J. Willemen, School timetable construction, Algorithms and complexity
DMOZ directory of timetabling software products
# ยุคคาร์บอนิเฟอรัส
ยุคคาร์บอนิเฟอรัส   อยู่ในช่วง 354 – 295 ล้านปีก่อน เป็นยุคของป่าเฟินขนาดยักษ์ปกคลุมห้วย หนอง คลองบึง ซึ่งกลายเป็นแหล่งน้ำมันดิบที่สำคัญในปัจจุบัน มีการแพร่พันธุ์ของแมลง และสัตว์ครึ่งบกครึ่งน้ำ เริ่มมีวิวัฒนาการของสัตว์เลื้อยคลาน กำเนิดไม้ตระกูลสน ช่วงแรกเกิดต้นไม้โบราณขนาดใหญ่ และพื้นที่ลุ่มชื้นบนแผ่นดิน พบสัตว์มีกระดูกสันหลังบนแผ่นดินชนิดแรก และสัตว์ครึ่งบกครึ่งน้ำ เกิดปลาน้ำจืดขนาดใหญ่ที่มีครีบพู่ (Rhizodontida)   ในมหาสมุทรเกิดปลาฉลามยุคแรก และมีหลากหลายชนิดเกิดแมงป่องทะเล  ไครนอยด์ ปะการัง โกเนียไทต์-แอมโมนอยด์  และแบรคิโอพอด พบได้ทั่วไป  แต่ ไทรโลไบต์ และนอติลอยด์ พบชนิด และจำนวนน้อยลง น้ำแข็งปกคลุมด้านตะวันออกของกอนวานา

แมลงมีปีกพบมาก และหลายชนิด แมลงบางชนิด มีขนาดใหญ่มาก  สัตว์ครึ่งบกครึ่งน้ำ พบทั่วไป และหลากหลาย  พบสัตว์เลื้อยคลานเป็นครั้งแรก เกิดป่าที่ประกอบด้วย  เฟิร์น ต้นคลับมอส ต้นหางม้าขนาดใหญ่ ในยุคนี้ระดับออกซิเจนในบรรยากาศมีค่าสูงสุด  โกเนียไทต์ แบรคิโอพอด ไบรโอซัว และปะการัง พบได้ทั่วไปในทะเลและมหาสมุทร
# เอมิเรตญะบัลชัมมัร
เอมิเรตญะบัลชัมมัร  หรือ เอมิเรตฮาอิล หรือ เอมิเรตราชวงศ์เราะชีด เป็นรัฐที่ตั้งอยู่ในภูมิภาคนัจญด์ในคาบสมุทรอาหรับ ดำรงอยู่ระหว่างกลางคริสต์ศตวรรษที่ 19 ถึง ค.ศ. 1921J. A. Hammerton. Peoples Of All Nations: Their Life Today And Story Of Their Past (in 14 Volumes). Concept Publishing Company, 2007. Pp. 193. คำว่า "ญะบัลชัมมัร" แปลว่า "ภูเขาแห่งชัมมัร"Emirate of Jabal Shammar-Wibe, Get Information Deeply รัฐเอมิเรตแห่งนี้ปกครองโดยราชวงศ์เราะชีด ซึ่งมีที่มาจากชนเผ่าชัมมัร ราชวงศ์นี้สิ้นสุดอำนาจในปี ค.ศ. 1921 เมื่ออิบน์ ซะอูด ปฐมกษัตริย์แห่งซาอุดีอาระเบีย ทำสงครามได้รับชัยชนะJabal Shammar - Infoplease และผนวกเอมิเรตญะบัลชัมมัรเข้าเป็นส่วนหนึ่งของรัฐสุลต่านนัจญด์Jebel Shammar - Old Countries
# มะเดื่อหว้า
มะเดื่อหว้า  ภาษากะเหรี่ยงเรียก เตอะกี เป็นไม้ยืนต้น เปลือกต้นสีน้ำตาลเทา ใบเดี่ยว เนื้อใบเหนียวหนาคล้ายแผ่นหนัง ผิวใบเกลี้ยงทั้งสองด้าน ดอกช่อแบบดอกมะเดื่อ ออกเป็นกระจุกตามลำต้นหรือกิ่งขนาดใหญ่ สีเขียว เมื่อสุกสีแดงหรือสีส้มอมแดง ผิวเกลี้ยงหรือมีขนสั้น ดอกไม่สมบูรณ์เพศ แยกเพศแยกต้น ชาวกะเหรี่ยงนำผลดิบไปลวก ผลสุกกินสดกับน้ำพริก
# มะเดื่อหอม
มะเดื่อหอมหรือมะเดื่อขน  ภาษากะเหรี่ยงเรียก ซาโปล่แปล่ะ หรือซาหวีโซ หรือโป่แประสะ เป็นไม้พุ่ม กิ่งอ่อนและยอดอ่อนมีขนยาวปกคลุมหนาแน่น ผิวใบมีขนยาวปกคลุมหนาแน่น ดอกแยกเพศแยกต้น ช่อดอกแบบดอกมะเดื่อ มีขนยาวปกคลุม สุกเป็นสีส้มหรือสีน้ำตาล ผลสุก รับประทานได้ รสหวาน
 อ้างอิง 
 ขวัญฤทัย คำฝาเชื้อ 2551 พฤกษศาสตร์พื้นบ้านของชาวกะเหรี่ยง ที่ตำบลบ้านจันทร์และแจ่มหลวง อำเภอแม่แจ่ม จังหวัดเชียงใหม่ วิทยานิพนธ์ (วิทยาศาสตรมหาบัณฑิต) มหาวิทยาลัยเชียงใหม่271 หน้า ดูฉบับเต็ม
# เมธี อรุณ
เมธี อรุณ (เกิด 15 กันยายน พ.ศ. 2523)  เป็นนักร้องและนักการเมืองชาวไทย เป็นนักร้องนำวง ลาบานูน  ซึ่งปัจจุบันอยู่ภายใต้สังกัดค่ายจีนี่ เรคคอร์ด ในเครือจีเอ็มเอ็ม แกรมมี่  ก่อนหน้านั้นอยู่ค่ายมิวสิค บั๊กส์

 ประวัติ 
เมธี ชื่อเล่นเป็นภาษาอาหรับว่า อัสวาน (أسوان) เข้ารับการศึกษาที่โรงเรียนเวียงสุวรรณวิทยาคม ตำบลแว้ง อำเภอแว้ง จังหวัดนราธิวาส ก่อนจะได้รับทุนศึกษาต่อในชั้นมัธยมปลายทีโรงเรียนอิสลามวิทยาลัยแห่งประเทศไทย และจบการศึกษาระดับปริญญาตรีจาก คณะครุศาสตร์  สาขาเทคโนโลยีนวัตกรรมการศึกษา มหาวิทยาลัยราชภัฏสวนสุนันทา ระดับปริญญาโทในหลักสูตรการจัดการภาครัฐและภาคเอกชน คณะรัฐประศาสนศาสตร์ ของ สถาบันบัณฑิตพัฒนบริหารศาสตร์ (นิด้า)ประวัติสมาชิกวงลาบานูน และเคยเป็นเลขานุการนายกองค์การบริหารส่วนจังหวัดสตูล (อบจ.สตูล) ในช่วงพักวงลาบานูนแง่มุมชีวิต "เมธี อรุณ" แห่งลาบานูน การเมือง อาจารย์มหาลัย ฟุตบอล?เพลงที่ผู้ฟังส่วนใหญ่คุ้นเคยจนติดหู ได้แก่ "ยาม", "191", "คนตัวดำ", "รักแท้", "เป็นตายร้ายดี", "เท่าเดิม", "ปฏิทิน", "เชือกวิเศษ", "แพ้ทาง"และ",ใจกลางเมือง" เป็นต้น

 ชีวิตส่วนตัว 
เมธี อรุณเคยลงเล่นการเมืองที่บ้านเกิดเป็นอดีตเลขานุการนายกองค์การบริหารส่วนจังหวัดสตูล แต่ไม่ผ่านเกณฑ์เนื่องจากอายุยังไม่ถึง และยังเป็นอาจารย์สอนที่มหาลัยหาดใหญ่ ในวันที่ 18 เมษายน พ.ศ. 2558 เมธียังรับตำแหน่งเป็นรองประธาน สโมสรฟุตบอลสตูล ยูไนเต็ดข้ามวงการ! "เมธี ลาบานูน" รับตำแหน่งรองประธาน "สตูล ยูไนเต็ด"

 ด้านการเมือง 
เมธี ได้เปิดตัวกับพรรคประชาธิปัตย์และในการเลือกตั้งปี พ.ศ. 2566 ได้ลงสมัคร สส.นราธิวาส เขต 2 ประกอบด้วยอำเภอตากใบและอำเภอสุไหงโก-ลก แต่ไม่ได้รับการเลือกตั้ง โดยแพ้ให้กับอามินทร์ มะยูโซ๊ะ

 ผลงานเพลง 
 ในนามวงลาบานูน 
 อัลบั้ม 
 นมสด (2541)
 191 (2542)
 คนตัวดำ (2545)
 Clear (2546)
 สยามเซ็นเตอร์ (2548)
 24 ชั่วโมง (2549)
 Keep Rocking (2555)
 N.E.W.S. (2559)
Delivery (2564)

 อัลบั้มพิเศษ 
ทรัพย์สินทางปัญญา (2546)
 One (2547)

 ซิงเกิล 
พ.ศ. 2557
 ศึกษานารี
พ.ศ. 2558
 พลังงานจน (ร่วมกับ เปาวลี พรพิมล)
 เชือกวิเศษ
พ.ศ. 2559
 แพ้ทาง
พ.ศ. 2560

ใจกลางเมือง

 เพลงประกอบละคร 
 ของนอกกาย ประกอบละคร สุภาพบุรุษลูกผู้ชาย

 ผลงานเพลงรับเชิญ 
 ปลิดปลิว ของ บอดี้สแลม อัลบั้ม (ดัม-มะ-ชา-ติ)
# สวัสดิ์ สวัสดิ์รณชัย สวัสดิเกียรติ
พลโท สวัสดิ์ สวัสดิ์รณชัย สวัสดิเกียรติ (30 พฤษภาคม พ.ศ. 2442 -  16 พฤษภาคม พ.ศ. 2495) เป็นอดีตรองนายกรัฐมนตรี, รัฐมนตรีว่าการกระทรวงคมนาคม, รัฐมนตรีว่าการกระทรวงศึกษาธิการ, รัฐมนตรีช่วยว่าการกระทรวงคมนาคม และรัฐมนตรี

 ประวัติ 

 ชีวิตส่วนตัว 
พล.ท. สวัสดิ์ สวัสดิ์รณชัย สวัสดิเกียรติเผ่า ศรียานนท์, พล.ต.อ., 2452-2503. คู่มือตำรวจตามโครงการณ์ใหม่. [ม.ป.ท.]: ส. การพิมพ์; 2496. หรือ ขุนสวัสดิ์รณชัยประกาศกระทรวงกลาโหม เรื่อง พระราชทานยศทหาร เกิดวันที่ 30 พฤษภาคม พ.ศ. 2442 ณ อำเภอพานทอง จังหวัดชลบุรี เป็นของนายเซ้ง และนางจีน สวัสดิเกียรติ 

พล.ท. สวัสดิ์ สวัสดิ์รณชัย สวัสดิเกียรติ ได้สมรสกับนางสาวปทุม พัศดุรักษา เมื่อวันที่ 10 สิงหาคม พ.ศ. 2467 มีบุตรทั้งหมด 14 คน

 การทำงาน 
เคยรับราชการในกองทัพบก ขณะมียศ พันเอก ได้ดำรงตำแหน่งผู้บัญชาการโรงเรียนนายร้อยพระจุลจอมเกล้า เมื่อวันที่ 3 ธันวาคม พ.ศ. 2490  ประกาศกระทรวงกลาโหม เรื่อง ให้นายทหารรับราชการ  โดยได้รับพระราชทานยศ พลตรี เมื่อวันที่ 1 มกราคม พ.ศ. 2491 ประกาศสำนักนายกรัฐมนตรี เรื่อง พระราชทานยศทหาร (หน้า ๑๑๒๓)  และรับราชการมียศสูงสุดที่ พลโท เมื่อวันที่ 28 กุมภาพันธ์ พ.ศ. 2494  ประกาศสำนักนายกรัฐมนตรี เรื่อง พระราชทานยศทหาร 

ในวันที่ 6 เมษายน พ.ศ. 2491 พล.ต. สวัสดิ์ สวัสดิ์รณชัย สวัสดิเกียรติ (ยศในขนาดนั้น) พร้อมด้วย 

 พ.อ. ขุนศิลปศรชัย
 พ.ท. ก้าน จำนงภูมิเวท
 พ.ท. ละม้าย อุทยานานนท์ 

ได้ทำการรัฐประหาร และบังคับให้นายควง อภัยวงศ์ลาออกจากตำแหน่งนายกรัฐมนตรีหนังสือ นายควง อภัยวงศ์ กับพรรคประชาธิปัตย์  โดย ณัฐวุฒิ สุทธิสงคราม (กรุงเทพมหานคร, พ.ศ. 2522)

พล.ท. สวัสดิ์ สวัสดิ์รณชัย สวัสดิเกียรติ รับตำแหน่งรัฐมนตรีครั้งแรกเมื่อ พ.ศ. 2491 เป็นรัฐมนตรีช่วยว่าการกระทรวงคมนาคมในรัฐบาลของจอมพล แปลก พิบูลสงคราม ต่อมาในพ.ศ. 2492 ได้รับการแต่งตั้งเป็นรัฐมนตรีว่าการกระทรวงศึกษาธิการพระบรมราชโองการ ประกาศ ตั้งและแต่งตั้งรัฐมนตรี (จำนวน ๒๖ ราย) ก่อนจะถูกปรับเป็นรองนายกรัฐมนตรีและรัฐมนตรีพระบรมราชโองการ ประกาศ ตั้งรัฐมนตรีและรองนายกรัฐมนตรี (พลตรี สวัสดิ์ สวัสดิ์รณชัย สวัสดิเกียรติ) 

ในปี พ.ศ. 2494 ได้รับการแต่งตั้งเป็นรองนายกรัฐมนตรีและรัฐมนตรีว่าการกระทรวงคมนาคมประกาศตั้งและแต่งตั้งรัฐมนตรีชั่วคราว (รัฐบาลชั่วคราว ซึ่งมี จอมพล ป. พิบูลสงคราม เป็นนายกรัฐมนตรี) นอกจากนี้ยังได้รับการแต่งตั้งเป็นสมาชิกวุฒิสภาในวุฒิสภาไทย ชุดที่ 2

 การถึงแก่กรรม 
พล.ท. สวัสดิ์ สวัสดิ์รณชัย สวัสดิเกียรติ ถึงแก่อนิจกรรมด้วยโรคตับเรื้อรัง เมื่อวันที่ 16 พฤษภาคม พ.ศ. 2495 สิริอายุ 52 ปี

 เครื่องราชอิสริยาภรณ์
# เป็กกา ปืกเกอ
เป็กกา ปืกเกอ  เกิดเมื่อวันที่ 12 ตุลาคม พ.ศ. 2483 เป็นศาสตราจารย์ชาวฟินแลนด์ด้านเคมีในมหาวิทยาลัยเฮลซิงกิ ในช่วง พ.ศ. 2552 – พ.ศ. 2555 เขาเป็นประธานของโรงเรียนนานาชาติวิทยาศาสตร์โมเลกุลควอนตัม เขาเป็นที่รู้จักในเรื่องของตารางธาตุขยายของเขา ซึ่งเรียกกันว่าแบบจำลองของปืกเกอ นอกจากนี้เขายังสามารถทำนายความเป็นไปได้ของการทำพันธะของทองคำและซีนอน ซึ่งมีความเฉื่อยสูงมาก พันธะที่เกิดขึ้นนี้เรียกว่าเตตระซีนอนโอโกลด์(II) (Tetraxenonogold(II))
# อันทอนียอ เยชีนา
อันทอนียอ เยชีนา  เกิดเมื่อวันที่ 5 มิถุนายน พ.ศ. 2532 เป็นนักฟุตบอลชาวโครเอเชียที่เล่นให้กับสโมสรฟุตบอลดีนาโมซาเกร็บและฟุตบอลทีมชาติโครเอเชียในตำแหน่งผู้รักษาประตู

เขาได้ลงเล่นเป็นครั้งแรกให้กับทีมชาติโครเอเชีย เมื่อวันที่ 13 กันยายน พ.ศ. 2556 ในนัดกระชับมิตรกับทีมชาติเกาหลีใต้ เขาลงมาในเวลาทดเจ็บ และเขาก็เสียประตูหลังจากที่ลงสนามมาไม่ถึงนาที
# ทางหลวงหมายเลข 2 (ประเทศกัมพูชา)
ทางหลวงหมายเลข 2 เป็นทางหลวงในประเทศกัมพูชา มีระยะทางตลอดทั้งสาย  ทางหลวงเชื่อมต่อระหว่างกรุงพนมเปญ กับประเทศเวียดนาม ทางหลวงหมายเลข 2 เริ่มต้นจากกรุงพนมเปญไปทางทิศใต้ ผ่านจังหวัดกันดาล และเข้าสู่จังหวัดตาแก้ว ในอำเภอตรำกก ไปยังทิศใต้ถึงอำเภอกีรีวงส์ จากนั้นเส้นทางเลี้ยวไปทางทิศตะวันออก เชื่อมต่อไปยังพรมแดนประเทศเวียดนาม
# ทางหลวงหมายเลข 3 (ประเทศกัมพูชา)
ทางหลวงหมายเลข 3 เป็นทางหลวงในประเทศกัมพูชา มีระยะทางตลอดทั้งสาย  เส้นทางเชื่อมต่อระหว่างกรุงพนมเปญกับ Veal Renh ในอำเภอเปรยนุบ สิ้นสุดบนทางหลวงหมายเลข 4 สามารถเชื่อมต่อไปยังเมืองพระสีหนุได้ ถนนได้รับการฟื้นฟูและปรับปรุงใหม่ในปี พ.ศ. 2551 และเป็นส่วนหนึ่งของ "ถนนสายเศรษฐกิจเหนือ-ใต้" ซึ่งเป็นโครงข่ายระดับนานาชาติ เริ่มต้นจากเมืองคุนหมิง ประเทศจีน ไปยังกรุงเทพมหานคร ประเทศไทยIn isolated hills of Asia, new roads to speed trade., Thomas Fuller, New York Times, 31-03-2008.
# จัตุรัสกาฐมาณฑุดูร์บาร์
จัตุรัสกาฐมาณฑุดูร์บาร์  หรือชื่อสันสกฤตว่า วสันตปุรทรวารเกษตร  หน้าพระราชวังเก่าของอดีตราชอาณาจักรกาฐมาณฑุ เป็นหนึ่งในสามจัตุรัสดูร์บาร์ในหุบเขากาฐมาณฑุ ประเทศเนปาล ทั้งหมดเป็นแหล่งมรดกโลกของยูเนสโก

จัตุรัสกาฐดูร์บาร์มีสถาปัตยกรรมและงานฝีมือของช่างชาวเนวาร์อายุหลายร้อยปี แต่อาคารหลายแห่งเสียหายจากแผ่นดินไหว เมื่อวันที่ 25 เมษายน 2015 ส่วนวังในจัตุรัสนั้นย้ายมาจากที่เดิม คือ จัตุรัสทัตตาเตรยะ (Dattatreya; दत्तात्रेय)

จัตุรัสกาฐมาณฑุดูร์บาร์เคยเป็นที่ตั้งวังมัลลกษัตริย์และศาหกษัตริย์ซึ่งครองอำนาจอยู่ในบริเวณนั้น ทั้งยังมีลานซึ่งประกอบด้วยชานชาลาและวัดมากมาย ลานนั้นชื่อว่า หนุมานโธคา (Hanuman Dhoka; हनुमान ध्वखा หนุมานธฺวคา) ตั้งชื่อตามรูปปั้นหนุมานที่อยู่ตรงทางเข้าวัง
# มาร์ก เดวิส
มาร์ก เดวิส  เป็นนักสนุกเกอร์อาชีพจากเมืองเซนต์เลินนาดส์ ซัสเซกซ์ เดวิสเริ่มเล่นอาชีพตั้งแต่ปี 1991 แต่ใช้เวลาหลายปีกว่าฝีมือการเล่นของเขาดีขึ้น จนฝีมือของเขาดีขึ้นในช่วงปลายทศวรรษที่ 2000 ส่งผลทำให้ติดอันดับท็อป 16 ในปี 2012 นอกจากนี้เขาได้คว้าแชมป์รายการเบนสันแอนดเฮดเจสมาสเตอส์ 2002 นับเป็นแชมป์สูงสุดของเขา และเขายังคว้าแชมป์สนุกเกอร์ 6 แดง ถึง 3 สมัย (ในปี 2009 2012 และ 2013)
# หม่อมเจ้านภดลเฉลิมศรี ยุคล
หม่อมเจ้านภดลเฉลิมศรี ยุคล (23 ตุลาคม พ.ศ. 2496) หรือ ท่านหญิงยุ้ย เป็นพระธิดาองค์เล็กในพระเจ้าวรวงศ์เธอ พระองค์เจ้าอนุสรมงคลการ ประสูติแต่หม่อมอุบล ยุคล ณ อยุธยา

 พระประวัติ 
หม่อมเจ้านภดลเฉลิมศรี ยุคล เป็นพระธิดาในพระเจ้าวรวงศ์เธอ พระองค์เจ้าอนุสรมงคลการ ประสูติแต่หม่อมอุบล ยุคล ณ อยุธยา (สกุลเดิม สุฤทธิ์) เมื่อวันที่ 23 ตุลาคม พ.ศ. 2496 เป็นพระนัดดาในสมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ และเป็นพระราชปนัดดาในพระบาทสมเด็จพระจุลจอมเกล้าเจ้าอยู่หัว และพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา 

หม่อมเจ้านภดลเฉลิมศรี มีโสทรเชษฐาและโสทรเชษฐภคินี 4 องค์ ได้แก่ตระกูลยุคล อาลัย "ท่านหญิงมาลินีมงคล อมาตยกุล" สิ้นชีพิตักษัย

 มาลินีมงคล อมาตยกุล (ท่านหญิงหยอย; 24 มิถุนายน พ.ศ. 2483) ซึ่งต่อมาเป็นคนไร้ความสามารถอยู่ภายใต้การอนุบาลของหม่อมเจ้านภดลเฉลิมศรี ยุคลศาลมีคำสั่งให้ "หม่อมเจ้าหญิงมาลินีมงคล อมาตยกุล" เป็นคนไร้ความสามารถ
 ปัทมนรังษี เสนาณรงค์ (ท่านหญิงเม้า; 12 สิงหาคม พ.ศ. 2484)
 หม่อมเจ้าชาตรีเฉลิม ยุคล (ท่านชายมุ้ย; 29 พฤศจิกายน พ.ศ. 2485)
 หม่อมเจ้าจุลเจิม ยุคล (ท่านชายใหม่; 22 มกราคม พ.ศ. 2490)

 การทรงงาน 
หม่อมเจ้านภดลเฉลิมศรี ทรงประกอบธุรกิจส่วนองค์ โดยทรงเป็นเจ้าของบริษัทโปรดักชั่นเฮ้าส์ชื่อ บริษัท ดีแล่นฟีล์ม จำกัด

หม่อมเจ้านภดลเฉลิมศรี ประทับที่วังกรุงเทพมหานคร แต่ก็ทรงมีวังหลังที่สองอยู่ที่จังหวัดเชียงใหม่และมักจะเสด็จแวะเวียนไปประทับทุกสองสามเดือนบ้านปูนผสมไม้ อยู่ท่ามกลางธรรมชาติ นอกจากนี้ยังโปรดการว่ายน้ำออกกำลังกายเป็นประจำสระว่ายน้ำบ้านพักส่วนพระองค์หม่อมเจ้านภดลเฉลิมศรี ยุคล

 พงศาวลี
# วิคาริจโรด
วิคาริจโรด  เป็นสนามเหย้าของสโมสรฟุตบอลวอตฟอร์ด ประเทศอังกฤษ ตั้งอยู่ในเมืองวอตฟอร์ด เทศมณฑลฮาร์ตฟอร์ดเชอร์Watford: Club info . The Football League. 1 August 2010. Accessed 30 September 2011.
# มิราจ
มิราจ  เป็นปรากฏการณ์แสงที่เกิดตามธรรมชาติซึ่งรังสีแสงถูกเบนให้ผลิตภาพผิดตำแหน่งของวัตถุที่อยู่ไกลหรือท้องฟ้า เนื่องจากความแตกต่างของอุณหภูมิและความหนาแน่นของชั้นอากาศที่แสงเดินทางผ่านอย่างในบริเวณพื้นทะเลทรายหรือพื้นผิวถนนที่ถูกแดดร้อนจัด ส่งผลให้อากาศเหนือพื้นทรายหรือพื้นถนนมีอุณหภูมิสูงกว่าชั้นอากาศโดยรอบ เมื่อแสงเดินทางผ่าน ความแตกต่างของอุณหภูมิส่งผลต่อความหนาแน่นของอากาศหรือตัวกลาง ทำให้แสงเกิดการหักเห สะท้อนให้เป็นมิราจ   

มิราจสามารถจำแนกได้เป็น "แบบต่ำ" (inferior) "แบบเหนือขึ้นไป" (superior) และ "ฟากามอร์กานา" (Fata Morgana) ซึ่งเป็นมิราจบนชนิดหนึ่งซึ่งประกอบด้วยภาพชุดภาพซ้อนแนวตั้งที่ละเอียดผิดปกติ ซึ่งเกิดเป็นมิราจที่เปลี่ยนอย่างรวดเร็ว  

สำหรับนักเดินทางที่เหนื่อยล้า ภาพมิราจอาจปรากฏขึ้นให้แลดูเหมือนสระน้ำ หรือทะเลสาบที่อยู่ไกลออกไป ซึ่งเป็นปรากฏการณ์ของมิราจแบบต่ำ (inferior) เนื่องจากภาพลวงที่เกิดขึ้นเป็นภาพสะท้อนของวัตถุจริงที่อยู่เหนือขึ้นไป ได้แก่ ท้องฟ้า  
 

มิราจแบบเหนือกว่า (superior) เป็นภาพลวงตาที่ปรากฏอยู่เหนือวัตถุจริง ภาพลวงตาที่เหนือชั้นเกิดขึ้นเมื่ออากาศด้านล่างแนวสายตาเย็นกว่าอากาศด้านบน การจัดเรียงที่ผิดปกตินี้เรียกว่าการผกผันของอุณหภูมิเนื่องจากอากาศอุ่นเหนืออากาศเย็นเป็นสิ่งที่ตรงกันข้ามกับการไล่ระดับอุณหภูมิปกติของบรรยากาศในช่วงกลางวัน เมื่อผ่าน การผกผันของอุณหภูมิ รังสีของแสงจะโค้งลง ดังนั้นภาพจึงปรากฏเหนือวัตถุจริง สามารถพบได้ทั่วไปในบริเวณขั้วโลกโดยเฉพาะอย่างยิ่งบนแผ่นน้ำแข็งขนาดใหญ่ที่มีอุณหภูมิต่ำสม่ำเสมอ ภาพลวงตาที่เหนือกว่ายังเกิดขึ้นที่ละติจูดปานกลาง แม้ว่าในกรณีเหล่านั้น ภาพลวงตาจะอ่อนแอกว่าและมีแนวโน้มที่จะราบรื่นและเสถียรน้อยกว่า ตัวอย่างเช่น แนวชายฝั่งที่ห่างไกลอาจดูเหมือนสูงตระหง่านและดูสูงขึ้น (และอาจใกล้กว่านั้น) มากกว่าที่เป็นจริง เนื่องจากความปั่นป่วนของอุณหภูมิ  

มิราจต่างจากประสาทหลอน โดยเป็นปรากฏการณ์แสงจริงซึ่งสามารถจับบนกล้องถ่ายรูปได้ เนื่องจากรังสีแสงหักเหจริงเพื่อสร้างภาพหลอกที่ตำแหน่งของผู้สังเกต ทว่า สิ่งที่ภาพดูเป็นตัวแทนนั้นถูกตัดสินโดยสมรรถพลตีความของจิตมนุษย์ ตัวอย่างเช่น ภาพล่างบนดินถูกเข้าใจผิดได้ง่ายว่าเป็นการสะท้อนจากแหล่งน้ำเล็ก ๆ

มิราจอาจเกิดในท้องทะเลได้เช่นกัน โดยมักจะปรากฏแก่ผู้เดินเรือเป็นดวงไฟ เรียกว่า "ไฟของนักบุญเอลโม"
# แยกหนองคาย
แยกหนองคาย เป็นสี่แยกจุดตัดของทางหลวงแผ่นดินหมายเลข 233, ทางหลวงแผ่นดินหมายเลข 212 และทางหลวงแผ่นดินหมายเลข 243 ที่ตำบลในเมือง อำเภอเมืองหนองคาย จังหวัดหนองคาย
# ธาตุหมู่หลัก
ในเคมีและฟิสิกส์อะตอม ธาตุหมู่หลัก  หรือบางครั้งเรียกว่าธาตุเรพริเซนเททิฟ  เป็นกลุ่มของธาตุในที่มีธาตุที่เบาที่สุดของแต่ละกลุ่ม ได้แก่ ฮีเลียม ลิเทียม เบริลเลียม โบรอน คาร์บอน ไนโตรเจน ออกซิเจน และฟลูออรีนซึ่งจัดอยู่ในตารางธาตุแล้ว ลิเทียมและเบริลเลียมอยู่ในบล็อก-s ธาตุที่เหลืออยู่ในบล็อก-p ในบางครั้งธาตุหมู่ 12 ซึ่งประกอบไปด้วยสังกะสี (Zn) แคดเมียม (Cd) และปรอท (Hg) ก็อาจจะถูกรวมเป็นธาตุเรพริเซนเททิฟด้วย และยังมีนักวิทยาศาสตร์บางครั้งที่สนับสนุนเรื่องนี้
# บางกอก เอ็นเตอร์เทนเม้นท์ วีค
งานสัปดาห์สื่อบันเทิงกรุงเทพ หรือ บางกอก เอ็นเตอร์เทนเม้นท์ วีค  เป็นงานแสดงสื่อบันเทิงในประเทศไทย โดยความร่วมมือขององค์กรภาครัฐร่วมกับเอกชนในการสร้างมหกรรมสื่อบันเทิงและวัฒนธรรมร่วมสมัยที่ใหญ่ที่สุดในเอเชียตะวันออกเฉียงใต้ จัดขึ้นเป็นครั้งแรกในปี พ.ศ. 2558
 ประวัติ
บางกอก เอ็นเตอร์เทนเม้นท์ วีค เป้นงานจัดแสดงสื่อบันเทิงและสื่อดิจิตอลในประเทศไทย โดยความร่วมมือของกระทรวงการต่างประเทศ, กระทรวงเทคโนโลยีสารสนเทศและการสื่อสาร โดยสำนักงานส่งเสริมอุตสาหกรรมซอฟต์แวร์แห่งชาติ (องค์การมหาชน), กระทรวงวัฒนธรรม, กรมส่งเสริมการค้าระหว่างประเทศ กระทรวงพาณิชย์, การท่องเที่ยวแห่งประเทศไทย, กรุงเทพมหานคร และสำนักงานส่งเสริมการจัดประชุมและนิทรรศการ (องค์การมหาชน) ร่วมกับภาคเอกชนในการจัดงาน เพื่อส่งเสริมความเข้มแข็งให้แก่อุตสาหกรรมธุรกิจบันเทิงและสื่อดิจิตอลของไทย โดยเป็นการผนวกรวมงานที่เอกชนจัดมาในปีก่อนๆ ร่วมกับกิจกรรมของทางภาครัฐ เริ่มจัดเป็นครั้งแรก ระหว่างวันที่ 27 มีนาคม-3 พฤษภาคม พ.ศ. 2558
 กิจกรรม
 ไทยแลนด์ คอมิค-คอน
ไทยแลนด์ คอมิค-คอน  จัดโดยความร่วมมือของกันตนา และ พี.พี.ดับบลิว. อินเตอร์แอ็คทีฟ ในปี 2558 กำหนดจัดขึ้นในวันที่ 1-3 พฤษภาคม ณ รอยัล พารากอน ฮอลล์ สยามพารากอน โดยจัดร่วมกับคอนเสิร์ต อะนิเมะ ไอดอล เอเชีย 2015

 ไทยแลนด์ ทอย เอ็กซ์โป
ไทยแลนด์ ทอย เอกซ์โป  งานแสดงของเล่นและของสะสมเกี่ยวกับการ์ตูนและภาพยนตร์ ในปี 2558 กำหนดจัดขึ้นในวันที่ 30 เมษายน-3 พฤษภาคม ณ ศูนย์การค้าเซ็นทรัลเวิลด์

 บางกอก คอมิค-คอน
บางกอก คอมิค-คอน  จัดโดยความร่วมมือของบีอีซี-เทโร เอ็นเตอร์เทนเม้นท์ และทรูวิชันส์ ในปี 2558 กำหนดจัดขึ้นในวันที่ 30 เมษายน-3 พฤษภาคม ณ ศูนย์นิทรรศการและการประชุมไบเทค โดยจัดร่วมกับงานเทศกาลอะนิเมะเอเชีย 2015

 บางกอก อินเตอร์เนชันแนล ดิจิตอล คอนเทนต์ เฟสติวัล
เทศกาลสื่อดิจิตอลนานาชาติกรุงเทพฯ หรือ บางกอก อินเตอร์เนชันแนล ดิจิตอล คอนเทนต์ เฟสติวัล  เป็นงานจัดแสดงและสัมมนาด้านสื่อดิจิตอล โดยในปี 2558 งานสัมมนาจัดให้มีขึ้นระหว่างวันที่ 27-29 เมษายน ณ โรงแรมเซ็นทารา แกรนด์ แอท เซ็นทรัลเวิลด์ และงานแสดงสินค้ากำหนดจัดขึ้นในวันที่ 30 เมษายน-3 พฤษภาคม ณ ศูนย์นิทรรศการและการประชุมไบเทค พร้อมกับงานบางกอก คอมิค-คอน
# พระยาล้านคำแดง
พระเจ้าล้านคำแดง (ค.ศ. 1375–1428) เป็นพระราชโอรสองค์แรกของพระเจ้าสามแสนไทhttp://www.royalark.net/Laos/lanxang1.htm ขึ้นครองราชย์เมื่อ พ.ศ. 1959 ในรัชกาลของพระองค์นั้น บ้านเมืองสงบสุขไม่มีเหตุการณ์ร้ายแรงอันใด สวรรคตเมื่อ พ.ศ. 1971 เจ้าพรหมทัต พระโอรสของพระองค์ได้ขึ้นครองราชย์แทนเนื่องจากยังทรงพระเยาว์ นางแก้วพิมพาเป็นผู้สำเร็จราชการ และกลายเป็นจุดเริ่มต้นของระยะที่บ้านเมืองปั่นป่วนภายใต้การบงการของนางแก้วพิมพาและแสนหลวงเชียงลอ 
 อ้างอิง 

 มหาบุนมี เทบสีเมือง. ความเป็นมาของชนชาติลาว เล่ม 2 อาณาจักรลาวล้านช้างตอนต้น. แปลโดย ไผท ภูธา. กทม. สุขภาพใจ. 2554. หน้า 229